钦定古今图书集成/明伦汇编/氏族典/第517卷 > 《廖用贤尚友录》 > 越石父
## 钦定古今图书集成/明伦汇编/氏族典/第517卷 > 《廖用贤尚友录》 > 越石父

按《史记晏子列传》：“越石父贤，在缧绁中。晏子出，遭之
涂，释左骖，赎之，载归弗谢。入闺久之，越石父请绝，曰：
‘吾闻君子诎于不知已，而信于知已者。方吾在缧绁
中，彼不知我也。夫子既以感寤而赎我，是知己；知己
而无礼，固不如在缧绁之中’。”晏子于是延入为上客。